Weekenden bliver en våd fornøjelse, hvor den ene regnbyge afløser anden. Allerede i dag vil de fleste danskere opleve regn og byger - nogle steder tilmed hagl og torden. Tidligere prognoser har peget på storm på ugens sidste dag, men de seneste meldinger peger snarere på frisk vind til kuling og allerhøjst op til hård kuling, hvis man befinder sig ved kysterne - Der har været lidt svingende prognoser omkring søndagens vejr. Nogle har tydet på storm, men det ser ikke ud til at blive så barskt, som nogle har råbt op om, siger meteorolog Mogens Rønnebek fra DMI. /ritzau/

Opsummering:
Tidligere prognoser viste stormvejr søndag. Det er nu blevet afløst af hård kuling, lyder det fra DMI.